வட்டிலிருந்து எந்த இடமாற்ற வீதத்தில் சிடி-ரோம் இயக்ககங்கள் தரவை இடமாற்றும் என்பது இசை சிடிகளுக்குத் தொடர்பான வேக காரணியினாள் அளக்கப்படும்: 1× அல்லது 1-வேகம், இது மிகப் பொதுவான தரவு வடிவமைப்பில் 150 KiB/s தரவு இடமாற்றவீதத்தைக் கொடுக்கும். வட்டு சுழலும் வேகத்தை அதிகரிப்பதன் மூலம், தரவையும் அதிக வீதத்தில் இடமாற்றலாம். எடுத்துக்காட்டாக, 8× வேக சுழல்களில் வாசிக்கக்கூடிய, 4,000 rpm வரையில் வட்டைச் சுற்றும் (1× வேகத்துக்கான அதிகபட்சம் 500 rpm உடன் ஒப்பிடும்போது) சிடி-ரோம் இயக்ககம் 1.2 MiB/s இடமாற்ற வீதத்தைக் கொடுக்கும். 12× வேகத்தைவிடக் கூடும்போது, அதிர்வும், வெப்பமும் ஒரு சிக்கலாக உருவெடுக்கலாம். இந்த வேகத்திற்கும் மேலான சிடி-ரோம் இயக்ககங்கள் பல வழிகளில் சிக்கலைக் கையாளுகின்றன. மாறாக் கோண வேக (CAV) இயக்ககங்கள் வட்டை மாறாத வீதத்தில் சுழற்றும், வட்டின் வெளி பகுதிகளிலிருந்து வாசிக்கும்போது வேகமான தரவு இடமாற்றத்துக்கு வழிகோலுகிறது, ஆனால் மையத்தை நோக்கி மெதுவாக இருக்கும். சாம்சங் எலக்ட்ரானிக்ஸ் SCR-3230 ஐ அறிமுகப்படுத்தும்வரை பொறிமுறைத் தடைகள் காரணமாக 20x என்பதே அதிகபட்ச வேகம் எனக் கருதப்பட்டது. SCR-3230 என்பது 32x சிடி-ரோம் இயக்ககமாகும், இது அதிர்வு மற்றும் இரைச்சலைக் குறைப்பதற்காக இயக்ககத்தில் சுழலும் வட்டைச் சமப்படுத்த மணித் தாங்கி முறையைப் பயன்படுத்தும். 2004 ஆம் ஆண்டிலிருந்து, பொதுவாகக் கிடைக்கும் அதிகூடிய இடமாற்ற வீதம் கிட்டத்தட்ட 52× அல்லது 10,400 (26,000 வரை) rpm மற்றும் 7.62 MiB/s ஆகும், உட் பகுதியில் வாசிக்கும்போது சிடி வேகமாக சுழல்கிறது, சிடியின் வெளிப்பகுதியை வாசிக்க நகரும்போது மெதுவாகும். எளிதாக வட்டை வேகமாகச் சுழலவிடுவதைப் பொறுத்து ஏற்படுத்தப்படும் எதிர்கால வேக அதிகரிப்புகளானவை, குறிப்பாக சிடி உருவாக்கத்தில் பயன்படுகின்ற பல்காபனேட்டு பிளாஸ்டிக்கின் வலிமையினால் கட்டுப்படுத்தப்படும். 52× இல், வட்டின் வெளிப்புறக் கடைசிப்பகுதியின் நேர்கோட்டு வேகம் வினாடி ஒன்றுக்குச் சுமார் 65 இலிருந்து 163 மீட்டர்களாகும் (235–588 கி.மீ/ம அல்லது 147-368 மீ/ம; 0.12 மீ × π × 10,400 rpm / 60 = 65 மீ/வி மற்றும் 0.12 மீ × π × 26,000 rpm / 60 = 163 மீ/வி). இந்த வேகங்களில் வட்டில் சுழற்சிமுறையில் அதிகரிக்கப்படும் மையநீக்க விசை (வட்டு ஊடகத்திலுள்ள மையநோக்கு விசை இழுவையானது இந்த சமநிலையைப் பேணத் தவறுகிறது) காரணமாக வட்டைச் சிதைக்கவேண்டிய கட்டாயத்தை உண்டாக்கும் (சிடியானது சேதமானால் அல்லது குறைபாடடைந்தால்) சேத ஆபத்தை இது வழங்கும். இதன் காரணமாக சிடியின் உட்புறத் தொடக்கப் பகுதியில் வாசிப்பு வேகமானது பொதுவாக மெதுவான வேகங்களாகவே மட்டுப்படுத்தப்படும். (உண்மையில், கட்டுப்படுத்தப்பட்ட சூழல்களில் பல்காபனேட்டுகளின் எல்லைகளை சிடி உற்பத்தியாளர்கள் சோதனை செய்தபோது, கணினி வன்பொருளுக்கு கடும் சேதம் ஏற்படுதலானது ஒத்த விளைவாக இருந்தது). இருந்தபோதிலும், ஏழு லேசர் கற்றைகளையும், அண்ணளவாக 10× சுழற்சி வேகத்தையும் பயன்படுத்துகின்ற கென்வுட் TrueX 72× இனால் காண்பித்ததுபோல, பல லேசர் ஈர்ப்புகளைப் பயன்படுத்தி மேம்பாடுகளை இன்னும் பெற்றுக்கொள்ளலாம்.

சிடி-பதிவுசெய்யக்கூடிய இயக்ககங்கள் பெரும்பாலும் மூன்று வேறுபட்ட வேக தரங்களுடன் விற்கப்படுகின்றன, ஒரு வேகமானது ஒருமுறை எழுதும் செய்பணிக்கானது, இன்னொன்று மறு-எழுத்து செய்பணிக்கானது, அடுத்தது படிக்க-மட்டும் செய்பணிக்கானது. வேகங்கள் பொதுவாக இந்த வரிசையில் பட்டியலிடப்படும்; அதாவது ஒரு 12×/10×/32× சிடி இயக்ககமானது, CPU மற்றும் மீடியா அனுமதிக்கின்ற, 12× வேகத்தில் (1.76 MiB/s) CD-R வட்டுகளில் எழுதக்கூடியது, 10× வேகத்தில் (1.46 MiB/s) CD-RW வட்டுகளில் எழுதக்கூடியது மற்றும் 32× வேகத்தில் (4.69 MiB/s) சிடி வட்டுகளிலிருந்து வாசிக்கக் கூடியது.

சிடி-ரோமுக்கான (150 KiB/s) 1× வேக தரமானது ஆடியோ சிடிக்கான (172.3 KiB/s) 1x வேக தரத்திலிருந்து வேறுபட்டது, இதை டிவிடிகளுக்கான (1.32 MiB/s) 1× வேக தரத்துடன் குழப்பத்தேவையில்லை.

தரநிலை
ஊடகம்
பதிப்புரிமைச் சிக்கல்கள்
இடமாற்ற வீதங்கள்